CELEX: 31998D0601
Language: bg
Date: 1998-10-13 00:00:00
Title: Решение на Комисията от 13 октомври 1998 година относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с продукти за пътно строителство (нотифицирано под номер С(1998) 2925)Текст от значение за ЕИП.

13/ 24
            
            
               BG
            
            
               Официален вестник на Европейския съюз
            
            
               101
            
         31998D0601
   
               L 287/41
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 13 октомври 1998 година
   относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с продукти за пътно строителство
   (нотифицирано под номер С(1998) 2925)
   (текст от значение за ЕИП)
   (98/601/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), изменена с Директива 93/68/ЕИО (2), и по-специално член 13, параграф 4 от нея,
   като има предвид, че Комисията трябва да избере между двете процедури съгласно член 13, параграф 3 от Директива 89/106/ЕИО за удостоверяване на съответствието на даден продукт „най-малко обременителната процедура, съвместима с изискванията за безопасност“; като има предвид, че това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини, свързани с удовлетворяването на критериите, посочени в член 13, параграф 4, е необходима намесата на одобрен орган за сертифициране;
   като има предвид, че член 13, параграф 4 изисква така определената процедура да бъде посочена в мандатите и в техническите спецификации; като има предвид, че следователно понятието продукти или група продукти е желателно да бъде дефинирано така, както се употребява в мандатите и в техническите спецификации;
   като има предвид, че двете процедури, предвидени в член 13, параграф 3, са описани подробно в приложение III към Директива 89/106/ЕИО; като има предвид, че следователно е необходимо да се уточнят ясно методите, чрез които двете процедури трябва да се прилагат, съгласно приложение III, за всеки отделен продукт или група продукти, поради това, че приложение III дава предпочитание на определени системи;
   като има предвид, че процедурата, посочена в член 13, параграф 3, буква а), отговаря на системите, посочени в първата възможност, без постоянен надзор, и втората и третата възможност от приложение III, раздел 2, ii), а процедурата, упомената в член 13, параграф 3, буква б), отговаря на системите, посочени в приложение III, раздел 2, i), и в първата възможност, с постоянен надзор, от приложение III, раздел 2, ii);
   като има предвид, че мерките, предвидени в настоящото решение, са в съответствие със становището на Постоянния комитет по строителство,
   ПРИЕ НАСТОЯЩОТО РЕШЕНИЕ:
   Член 1
   Съответствието на продуктите и групите продукти, посочени в приложение I, се удостоверява чрез процедура, при която единствено производителят носи отговорност за системата за фабричен производствен контрол, която гарантира, че продуктът е в съответствие със съответните технически спецификации.
   Член 2
   Съответствието на продуктите, посочени в приложение II, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и одобрен орган за сертифициране.
   Член 3
   Процедурата за удостоверяване на съответствие съгласно приложение III се посочва в мандатите за насоки за Европейско техническо одобрение.
   Член 4
   Адресати на настоящото решение са държавите-членки.
   
      Съставено в Брюксел на 13 октомври 1998 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ L 220, 30.8.1993 г., стр. 1.
   ПРИЛОЖЕНИЕ I
   Помощни продукти (напр. дюбели, материали за запълване на фуги, материали за уплътнение на фуги)
   За приложения при бетонни пътища
   ПРИЛОЖЕНИЕ II
   Битуми (напр. чист битум, полимерен модифициран битум, полутечен битум, полутечен полимерен модифициран битум, втечнен битум, битумна емулсия, полутечна битумна емулсия, полимерна модифицирана битумна емулсия, полутечна полимерна модифицирана битумна емулсия, естествен асфалт/битум)
   За приложения в пътното строителство и повърхностна обработка на пътища
   Битумни смеси (напр. асфалтов бетон, включително много мек асфалт и смеси за много тънки слоеве, порест асфалт, асфалтов мастик, природен асфалтов мастик, горещо валцуван асфалт)
   За приложения в пътното строителство и повърхностна обработка на пътища
   Продукти за повърхностна обработка (напр. циментов разтвор за циментиране, микроциментиране, повърхностна обработка)
   За приложения при повърхностна обработка на пътища
   Продукти и комплекти за хидроизолация на мостова настилка (напр. асфалтов мастик, фабрични мембрани, предварително формовани битуминизирани картони, смоли/полиуретан)
   За приложения при мостови настилки
   ПРИЛОЖЕНИЕ III
   
      Забележка: За продукти с повече от едно предназначение, специфицирани в следните групи, задачите на одобрения орган, произтичащи от съответните системи за удостоверяване на съответствие, са кумулативни.
   
   ГРУПА ПРОДУКТИ
   ПРОДУКТИ ЗА ПЪТНО СТРОИТЕЛСТВО (1/2)
   1.   Системи за удостоверяване на съответствие
   За изброените по-долу продукти и тяхното предназначение от Европейския комитет по стандартизация (CEN) или Европейския комитет за електротехническа стандартизация (Cenelec) се изисква да уточни следните системи за удостоверяване на съответствие в съответния/те хармонизиран/и стандарт/и:
   
               Продукт
            
            
               Предназначение
            
            
               Ниво/а или клас/ове
            
            
               Система за удостоверяване на съответствие
            
         
               
                  Битум
               
            
            
               За приложения в пътното строителство и повърхностната обработка на пътища
            
            
               —
            
            
               2+
            
         
               
                  Битумни смеси
               
            
            
               За приложения в пътното строителство и повърхностната обработка на пътища
            
            
               —
            
            
               2+
            
         
               
                  Продукти за повърхностна обработка
               
            
            
               За приложения при повърхностната обработка на пътища
            
            
               —
            
            
               2+
            
         
               
                  Продукти и комплекти за хидроизолация на мостова настилка
               
            
            
               За приложения при мостови настилки
            
            
               —
            
            
               2+
            
         
               
                  Помощни продукти
               
            
            
               За приложения при бетонни пътища
            
            
               —
            
            
               4
            
         
               Система 2+: Виж Директива 89/106/ЕИО, приложение III, раздел 2, ii), първа възможност, включително сертифициране на фабричния производствен контрол от одобрен орган въз основа на начална инспекция на фабриката и на фабричния производствен контрол, както и на постоянен надзор, оценка и одобрение на фабричния производствен контрол.
               Система 4: Виж Директива за строителните продукти (ДСП), приложение III, раздел 2, ii), трета възможност.
            
         Спецификацията за системата трябва да бъде такава, че да може да се прилага дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма законово изискване за такава характеристика (виж член 2, параграф 1 от Директива 89/106/ЕИО и където е приложимо, клауза 1.2.3 от Тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.
   ГРУПА ПРОДУКТИ
   ПРОДУКТИ ЗА ПЪТНО СТРОИТЕЛСТВО (2/2)
   1.   Системи за удостоверяване на съответствие
   За изброените по-долу продукти и тяхното предназначение от Европейския комитет по стандартизация (CEN) или Европейския комитет за електротехническа стандартизация (Cenelec) се изисква да уточни следните системи за удостоверяване на съответствие в съответния/те хармонизиран/и стандарт/и:
   
               Продукт
            
            
               Предназначение
            
            
               Ниво/а или клас/ове (огнеустойчивост)
            
            
               Система/и за удостоверяване на съответствие
            
         
               
                  Битумни смеси
               
               
                  Продукти за повърхностна обработка
               
            
            
               За приложения, обект на разпоредби за огнеустойчивост
            
            
               Аfl
                   (1), Вfl
                   (1), Сfl
                   (1)
               
               Аfl
                   (2), Вfl
                   (2), Сfl
                   (2)
               
               Afl
                   (3), Dfl, Efl, Ffl
               
            
            
               1
               3
               4
            
         
               Система 1: Виж ДСП, приложение III, раздел 2, i), без контролно изпитване на проби.
               Система 3: Виж ДСП, приложение III, раздел 2, ii), втора възможност.
               Система 4: Виж ДСП, приложение III, раздел 2, ii), трета възможност.
            
         Спецификацията за системата трябва да бъде такава, че да може да се прилага дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма законово изискване за такава характеристика (виж член 2, параграф 1 от Директива 89/106/ЕО и където е приложимо, клауза 1.2.3 от Тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.
   
      (1)  Материали, при които огнеустойчивостта е чувствителна на изменения по време на производството (по принцип тези, подложени на химическа модификация, например забавители на пожара, или когато измененията в състава могат да доведат до изменения в огнеустойчивостта.
   
      (2)  Материали, при които огнеустойчивостта не е чувствителна на изменения по време на производството.
   
      (3)  Материали от клас А, които съгласно Решение 96/603/ЕО не изискват изпитване за огнеустойчивост.
   Система 1: Виж ДСП, приложение III, раздел 2, i), без контролно изпитване на проби.
   Система 3: Виж ДСП, приложение III, раздел 2, ii), втора възможност.
   Система 4: Виж ДСП, приложение III, раздел 2, ii), трета възможност.